Diari Oficial de la Generalitat Valenciana


Sumari del DOGV 6938, del 08-01-2013 (2012/11814)

Informació pública de l'Acord del Ple de 5 de desembre de 2012, de resolució de contracte d'agent urbanitzador del sector SUE-8 del pla general d'ordenació urbana.
-------------------------------------------------------------------------------------------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11380


Data del document
:   14-12-2012

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * pla d'urbanisme
    * administració local

Informació pública de l'Acord del Ple de 5 de desembre de 2012, de resolució de contracte d'agent urbanitzador del sector SUE-8 del pla general d'ordenació urbana. [2012/11415]  
Vist l'Acord del Ple de 5 de desembre de 2012, en atenció al punt quart d'este, publique el present edicte amb el text íntegre de l'acord que es transcriu a continuació:  
Vist l'estat de tramitació de l'expedient de resolució per mutu acord de l'adjudicació del programa d'actuació integrada del sector UE-8 La Mercadera del pla general del municipi, programa que va ser aprovat i adjudicat per Acord del Ple de data 29 de setembre de 2009, rectificat l'1 de desembre de 2009, a l'agent urbanitzador La Mercadera de la Romana, SL.  
Vista la Resolució de la consellera d'Infraestructures, Territori i Medi Ambient, de 25 d'octubre de 2012, que literalment diu:  
«Emetre dictamen favorable a la resolució per mutu acord de l'adjudicació del programa d'actuació integrada del sector SUE-8 del Pla General de la Romana (Alacant)».  
Resolució a què em remet i que consta en l'expedient.  
Les causes que sustenten la present proposta són: el mutu acord entre l'administració actuant i l'urbanitzador, així com la resta de propietaris del sector.  
Així mateix, una vegada acreditada la divisió del sector UE-8 en tres unitats d'execució, implica deixar sense vigència l'actual programació i retirar la condició d'urbanitzador a la mercantil adjudicatària.  
En virtut d'això, es declara la caducitat del programa, cancel·lant-lo i no tornant a programar l'àmbit territorial pendent d'urbanitzar, al no estimar-se oportú ni ser viable econòmicament escometre, bé per gestió directa o indirecta, l'execució d'una obra urbanitzadora de tals característiques.  
Les tres unitats d'execució resultants de la modificació puntual núm. 3 del PGOU aprovada, 8.1, 8.2 i 8.3, es declaren en situació de sòl urbanitzable amb ordenació aprovada pendent de futura programació.  
  
En virtut d'això, d'acord amb el que disposa l'article 143 de la Llei 16/2005, de 30 de desembre, Urbanística Valenciana, el Ple de la corporació va aprovar per majoria absoluta l'acord següent:  
  
Primer. Cancel·lar la programació del sector UE-8 i la subjecció de l'àmbit de l'actuació a les previsions de l'article 117 i següents de la LUV.  
  
Segon. Declarar el sector UE-8 i, per tant, les seues tres unitats d'execució, SUE-8.1, SUE-8.2 i SUE-8.3, en situació de sòl urbanitzable amb ordenació aprovada pendent de futura programació. De conformitat amb el que disposa l'article 143.4 de la LUV, al subjectar l'àmbit d'actuació al règim del sòl urbanitzable sense programació.  
  
  
Tercer. Resoldre el contracte de programació de la unitat d'execució 8 La Mercadera del municipi de la Romana amb la mercantil La Mercadera de la Romana, SL, en els termes exposats en els punts anteriors.  
  
  
Quart. Notificar este acord a tots els interessats i procedir a la seua publicació en el Diari Oficial de la Comunitat Valenciana.  
  
Quint. Facultar l'alcalde per a l'execució d'estos acords.  
  
La Romana, 14 de desembre de 2012.- L'alcalde president: Manuel Hernández Riquelme.